Diari Oficial de la Generalitat Valenciana


Sumari del DOGV 6095, del 04-09-2009 (2009/9854)

RESOLUCIÓ de 31 de juliol de 2009, de la Conselleria d'Economia, Hisenda i Ocupació, per la qual s'accepta la cessió gratuïta de dues parcel·les de 168,66 i 2.998,34 m² de superfície, situades a Elda (Alacant), partit dels Corrals, realitzada per l'ajuntament del dit municipi a favor de la Generalitat, per a ser destinades a l'ampliació de l'IES El Monastil.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6095

Data del DOGV
:   04-09-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/9854


Data del document
:   31-07-2009

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * propietat immobiliària
    * transmissió de la propietat
    * cultura regional

RESOLUCIÓ de 31 de juliol de 2009, de la Conselleria d'Economia, Hisenda i Ocupació, per la qual s'accepta la cessió gratuïta de dues parcel·les de 168,66 i 2.998,34 m² de superfície, situades a Elda (Alacant), partit dels Corrals, realitzada per l'ajuntament del dit municipi a favor de la Generalitat, per a ser destinades a l'ampliació de l'IES El Monastil. [2009/9854]  
L'Ajuntament d'Elda, en sessió plenària realitzada el dia 17 de juny de 1996, va acordar la cessió gratuïta a la Generalitat Valenciana de dues parcel·les de la seua propietat de 168,66 i 2.998,34 m² de superfície, situades en el partit dels Corrals de la dita població.  
A proposta de l'aleshores Conselleria de Cultura i Educació, es van iniciar els tràmits legals oportuns per a l'acceptació de la cessió de l'immoble.  
La cessió es realitza amb la finalitat de destinar les dues parcel·les objecte de cessió a l'ampliació de l'Institut d'Educació Secundària El Monastil, i regularitzar-la per a ajustar-la a la delimitació dels vials que el circumden. Este centre consta en l'Inventari General de Béns i Drets de la Generalitat amb el codi 03/066/005/000.  
L'article 20 de la Llei 3/1986, de 24 d'octubre, de Patrimoni de la Generalitat Valenciana (aplicable al present supòsit atenent la data d'inici del procediment, en aplicació del que disposa la disposició transitòria de la Llei 14/2003, de Patrimoni de la Generalitat Valenciana), establix que la Generalitat podrà adquirir béns i drets pels títols reconeguts per l'ordenament jurídic i l'article 22 de la dita llei, en la redacció que en fa Llei 11/2000, de 28 de desembre, atribuïx la competència per a acceptació de donacions al conseller d'Economia, Hisenda i Ocupació. L'article 35.4 de la Llei de Patrimoni establix que «quan l'adquisició del bé s'efectue amb la finalitat de satisfer un servici públic, la seua afecció s'entendrà implícita en l'adquisició». En conseqüència, una vegada perfeccionada la cessió i acceptació, l'immoble queda automàticament afecte al servici públic educatiu i adscrit a la Conselleria d'Educació, a la qual correspon la seua administració, defensa i conservació.  
En conseqüència, basant-se en els articles esmentats i fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per l'Ajuntament d'Elda de les parcel·les següents situades en el partit dels Corrals de la dita població:  
1. Parcel·la de 168,66 m² de superfície que confronta: nord, carrer de Garcilaso de la Vega; sud, Institut El Monastil; est, en la confluència dels límits esmentats nord i sud i oest, amb avinguda de l'Oest.  
Consta inscrita en el Registre de la Propietat d'Elda al tom 1612, llibre 586, foli 1, finca 44033, inscripció 1ª.   
2. Parcel·la de 2.998,34 m² de superfície que confronta: nord, en la confluència del límit oest amb l'est d'esta descripció; sud, amb la tanca del Col·legi Públic Miguel Servet, est, amb restes de la finca matriu i oest, avinguda de Sèneca fins a confluència límit nord.  
Consta inscrita en el Registre de la Propietat d'Elda al tom 1612, llibre 586, foli 3, finca 44707, inscripció 1a.   
Referència cadastral: part de les referències 0699016RO7501L1331VI i 7279298VE7365K8808TM  
Les parcel·les s'accepten lliures de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament d'Elda s'efectua amb la condició de destinar les parcel·les a ampliació de l'Institut d'Educació Secundària El Monastil i amb subjecció al que establix l'article 111 del Reglament de Béns de les Entitats Locals.  
Tercer  
Les parcel·les acceptades hauran d'incorporar-se a l'Inventari General de Béns i Drets de la Generalitat en concepte de bé de domini públic afecte al servici públic educatiu i adscrites a la Conselleria d'Educació, a la qual corresponen les competències demanials sobre estes, inclosa la seua administració, defensa i conservació, i inscriure's a nom de la Generalitat en el Registre de la Propietat.  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana i regularitzar en l'Inventari General de Béns i Drets de la Generalitat l'immoble amb el codi 03/066/005/000.  
València, 31 de juliol de 2009.- El conseller d'Economia, Hisenda i Ocupació i vicepresident segon del Consell: Gerardo Camps Devesa.